Rīgā

16.01.2019. Nr.3.2-2/97

**Valsts kancelejai**

*Par Ministru kabineta rīkojuma projektu „**Grozījums Ministru kabineta 2014.gada 10.septembra rīkojumā Nr.490 „Par komisiju atlīdzības noteikšanai par reprogrāfisko reproducēšanu””*

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.4.apakšpunktu, iesniedzu izskatīšanai Ministru kabineta sēdē Ministru kabineta rīkojuma projektu „Grozījums Ministru kabineta 2014.gada 10.septembra rīkojumā Nr.490 „Par komisiju atlīdzības noteikšanai par reprogrāfisko reproducēšanu”” (turpmāk – Projekts).

|  |  |
| --- | --- |
| Iesniegšanas pamatojums | Autortiesību likuma 35.panta pirmā daļa nosaka, ka bez autora piekrišanas fiziskajai personai atļauts publicētus darbus, izņemot notis, reprogrāfiski reproducēt personiskai lietošanai bez tieša vai netieša komerciāla nolūka. Autoriem un izdevējiem ir tiesības saņemt taisnīgu atlīdzību par darbu reprogrāfisku reproducēšanu.Autortiesību likuma 35.panta trešā daļa paredz, ka maksājamās atlīdzības lielumu, kā arī tās iekasēšanas, atmaksāšanas un izmaksāšanas kārtību pēc vienošanās ar personām, kuru valdījumā vai lietošanā ir reprogrāfiskai reproducēšanai paredzētās iekārtas un kuras nodrošina šādas reproducēšanas pieejamību fiziskajām personām par maksu vai bez tās, vai ar šādu personu apvienību nosaka autoru mantisko tiesību kolektīvā pārvaldījuma organizācija.Atbilstoši Autortiesību likuma 35.panta ceturtajai daļai Ministru kabinets izveido komisiju, kas pārstāv valsts pārvaldi un vienojas ar mantisko tiesību kolektīvā pārvaldījuma organizāciju par attiecīgās atlīdzības noteikšanas kritērijiem un lielumu.Ņemot vērā minēto, Projekts paredz aktualizēt ar Ministru kabineta 2014.gada 10.septebra rīkojumu Nr.490 „Par komisiju atlīdzības noteikšanai par reprogrāfisko reproducēšanu” izveidotās komisijas atlīdzības noteikšanai par reprogrāfisko reproducēšanu sastāvu.  |
| Valsts sekretāru sanāksmes datums un numurs | Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.6.apakšpunktu Projektu izsludināt Valsts sekretāru sanāksmē nav nepieciešams. |
| Informācija par saskaņojumiem | Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 111.6.apakšpunktu Projekts bez iebildumiem saskaņots ar Tieslietu ministriju, Finanšu ministriju, Izglītības un zinātnes ministriju un Vides aizsardzības un reģionālās attīstības ministriju. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Kultūras politika. |
| Atbildīgā amatpersona | Kultūras ministrijas Autortiesību nodaļas vadītāja Linda Zommere. |
| Uzaicināmās personas | Nav attiecināms. |
| Projekta ierobežotas pieejamības statuss | Projektam nav noteikts ierobežotas pieejamības statuss. |
| Cita informācija | Ņemot vērā Kultūras ministrijas, Tieslietu ministrijas, Finanšu ministrijas, Izglītības un zinātnes ministrijas un Vides aizsardzības un reģionālās attīstības ministrijas personāla izmaiņas, saņemti Tieslietu ministrijas, Finanšu ministrijas, Izglītības un zinātnes ministrijas un Vides aizsardzības un reģionālās attīstības ministrijas deleģējumi jaunu minēto institūciju pārstāvju dalībai komisijā atlīdzības noteikšanai par reprogrāfisko reproducēšanu. |

Pielikumā:

1. Ministru kabineta rīkojuma projekts „Grozījums Ministru kabineta 2014.gada 10.septembra rīkojumā Nr.490 „Par komisiju atlīdzības noteikšanai par reprogrāfisko reproducēšanu”” (KMRik\_100119\_groz\_reprogr\_reprod\_komisija) uz 2 lp.;
2. Tieslietu ministrijas 2018.gada 19.decembra elektronisks saskaņojums (TMAtz\_191218\_groz\_reprogr\_reprod\_komisija) uz 1 lp.;
3. Finanšu ministrijas 2018.gada 17.decembra atzinums Nr.12/A-7/6159 (FMAtz\_171218\_groz\_reprogr\_reprod\_komisija) uz 1 lp.;
4. Izglītības un zinātnes ministrijas 2019.gada 10.janvāra atzinums Nr.4-3.2e/19/74 (IZMAtz\_100119\_groz\_reprogr\_reprod\_komisija) uz 1 lp.;
5. Vides aizsardzības un reģionālās attīstības ministrijas 2018.gada 19.decembra atzinums Nr.1-15/10520 (VARAMAtz\_191218\_groz\_ reprogr\_reprod\_komisija) uz 1 lp.

Kultūras ministre D.Melbārde

Īvāns 67330240

Jurgis.Ivans@km.gov.lv